**Grozījumu Sociālo pakalpojumu un palīdzības likumā** **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumu Sociālo pakalpojumu un palīdzības likumā (turpmāk – projekts) izstrādes mērķi ir noteikt kārtību, kā rīkoties ārkārtējā situācijā, ja šajā periodā personai beidzas trūcīgas vai maznodrošinātas ģimenes (personas) statusa derīguma termiņš, kā arī noteikt kārtību, ja personai statuss tiek piešķirts no jauna.  Projekts paredz, ka tas stājas spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saistībā ar to, ka pēc Pasaules veselības organizācijas 2020.gada 11.marta paziņojuma koronavīrusa izraisītā slimība (COVID-19) ir sasniegusi pandēmijas apmērus un Ministru kabinets 2020.gada 12.martā ir izsludinājis ārkārtēju situāciju visā valsts teritorijā līdz š.g. 14.aprīlim[[1]](#footnote-1), nepieciešams veikt grozījumus normatīvajos dokumentos, lai ārkārtējā situācijā iespēju robežās nodrošinātu klātienes pakalpojumu sniegšanu attālināti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sociālo pakalpojumu un sociālās palīdzības likums (turpmāk – likums) nosaka pienākumu pašvaldības sociālajiem dienestiem novērtēt klientu vajadzības, materiālos un personiskos resursus, kā arī sniegt sociālo palīdzību par trūcīgām, maznodrošinātām atzītām ģimenēm (personām) un krīzes situācijā nonākušām ģimenēm (personām), lai nodrošinātu to pamatvajadzības. Normatīvajos dokumentos noteikts, ka personai, lai saņemtu sociālo palīdzību, jāiesniedz iesniegums pašvaldības sociālajā dienestā, jāparaksta iztikas līdzekļu deklarācija, jāiesniedz papildu nepieciešamie dokumenti. Situācijā, kad personai beidzas trūcīgas vai maznodrošinātas ģimenes (personas) statusa derīguma termiņš, normatīvi paredz personai no jauna vērsties pašvaldības sociālajā dienestā.  Pašvaldības sociālā dienesta izsniegta izziņa par atbilstību trūcīgas, maznodrošinātas ģimenes (personas) statusam vai izziņa krīzes situācijā ir nepieciešama arī, lai saņemtu Eiropas Atbalsta fonda vistrūcīgākajām personām atbalstu, ja maznodrošinātas ģimenes (personas) ienākumu līmenis uz vienu ģimenes locekli nepārsniedz 242 eiro mēnesī[[2]](#footnote-2).  Lai mazinātu vīrusa izplatības risku, projekts paredz papildināt likumu ar jaunu pantu, kas nosaka iespēju automātiski pagarināt iztikas līdzekļu deklarācijas termiņu un attiecīgi trūcīgas un maznodrošinātas ģimenes (personas) statusu, izmaksāt uz iepriekšējā iesnieguma pamata piešķirtos sociālās palīdzības pabalstus (pabalstu garantētā minimālā ienākumu līmeņa nodrošināšanai un dzīvokļa pabalstu) un nodrošināt valstī noteiktos atvieglojumus (nekustamā īpašuma nodokļa atlaide, elektroenerģijas maksas atvieglojums, u.c.), kā arī Eiropas Atbalsta fonda vistrūcīgākajām personām atbalstu.  Savukārt, ja ģimenei (personai) nepieciešams piešķirt statusu no jauna, projekts paredz iespēju personai vērsties pašvaldības sociālajā dienestā attālināti (e-pastā vai ievietojot iesniegumu tam speciāli paredzētā kastītē). Sociālā darba speciālists izvērtēs ģimenes (personas) materiālo situāciju, izmantojot valsts un pašvaldību informācijas sistēmās pieejamo informāciju, nepieprasot papildus dokumentus, un pieņems lēmumu par attiecīgā statusa noteikšanu vai atteikumu.  Ņemot vērā visā valsts teritorijā izsludināto ārkārtējo situāciju, projekts nodrošinās iespēju pēc iespējas sniegt pakalpojums attālināti un tādejādi samazinot vīrusa izplatības risku. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību 119 sociālajos dienestos strādā 1 776 sociālā darba speciālisti, kuru darbs tieši saistīts ar klientu.  Projekts ietekmēs pašvaldību sociālo dienestu klientus: trūcīgas, maznodrošināts personas, sociālās palīdzības saņēmējus (skatīt tabulā). Statistikas dati par 2019.gadu būs pieejami 2020.gada maijā.   |  |  |  |  | | --- | --- | --- | --- | | Indikatori | **2016** | **2017** | **2018** | | **Konstatēta atbilstība trūcīgas ģimenes (personas) statusam, personu skaits** | **68 816** | **62 260** | **50 447** | | t.sk. bērni | 20 851 | 18 264 | 13 957 | | *no tiem bērni ar invaliditāti* | 1 077 | 954 | 774 | | strādājošas personas | 7 155 | 6 298 | 4 578 | | nestrādājošas personas | 19 442 | 16 937 | 12 545 | | personas bērna kopšanas atvaļinājumā | 2 132 | 1 904 | 1 439 | | pilngadīgas personas ar invaliditāti | 9 316 | 9 041 | 8 423 | | **pensijas vecuma personas** | 9 920 | 9 816 | 9 505 | | *Par trūcīgām atzīto personu īpatsvars no privātajās mājsaimniecībās dzīvojošo personu skaita, %* | *3.54* | *3.23* | *2.64* | | **GMI pabalstu saņēmušo personu skaits** | **27 769** | **25 823** | **20 878** | | t.sk. bērni | 6 120 | 5 953 | 4 316 | | *no tiem bērni ar invaliditāti* | 360 | 368 | 278 | | strādājošas personas | 2 430 | 2 313 | 1 767 | | nestrādājošas personas | 11 779 | 10 286 | 7 927 | | personas bērna kopšanas atvaļinājumā | 648 | 615 | 475 | | pilngadīgas personas ar invaliditāti | 3 743 | 3 659 | 3 407 | | **pensijas vecuma personas** | 3 049 | 2 997 | 2 986 | | *GMI pabalstu saņēmušo personu īpatsvars no privātajās mājsaimniecībās dzīvojošo personu skaita, %* | *1.43* | *1.34* | *1.09* | | **Dzīvokļa pabalstu saņēmušo personu skaits, kopā (trūcīgas, maznodrošinātas)** | **100 779** | **93 738** | **82 986** | | t.sk. bērni | 21 335 | 18 841 | 15 469 | | *no tiem bērni ar invaliditāti* | 1 116 | 996 | 841 | | strādājošas personas | 9 552 | 8 536 | 6 912 | | nestrādājošas personas | 16 878 | 14 353 | 11 083 | | personas bērna kopšanas atvaļinājumā | 2 318 | 2 085 | 1 650 | | pilngadīgas personas ar invaliditāti | 13 150 | 12 772 | 12 219 | | **pensijas vecuma personas** | 37 546 | 37 151 | 35 653 | | *Dzīvokļa pabalstu saņēmušo personu īpatsvars no privātajās mājsaimniecībās dzīvojošo personu skaita, %* | *5.19* | *4.87* | *4.34* | | **Noteikta atbilstība maznodrošinātas ģimenes (personas) statusam, personu skaits** |  | **50 283** | **50 235** | | **Pabalstu krīzes situācijā saņēmušo personu skaits** | **6 911** | **4 742** | **4 444** | |
| 2. | Tiesiskā regulējuma ietekme uz tautsaimniecību un administratīvo slogu | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par projektu informēta Latvijas Pašvaldību savienība un Rīgas domes Labklājības departaments. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministre Ramona Petraviča

M.Pavasare, 67021661

[Maruta.pavasare@lm.gov.lv](mailto:Maruta.pavasare@lm.gov.lv)

1. Ministru kabineta 2020.gada 12.martarīkojums Nr.103 “Par ārkārtējās situācijas izsludināšanu” <https://mk.gov.lv/lv/aktualitates/par-arkartejas-situacijas-izsludinasanu>. [↑](#footnote-ref-1)
2. Ministru kabineta Nr. 727 noteikumiem “Darbības programma "Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā" īstenošanas noteikumi”. [↑](#footnote-ref-2)